OSCE ametliku esindaja Urdur Gunnarsdottiri hinnangul puutusid nende vaatlejad Vene viisasid taotledes kokku raskustega, mida viimati kogeti 1999. aastal Albaanias.    Urdur Gunnarsdottir keeldus siiski täpsustamast, miks Venemaa takistab OSCE vaatlejatele viisade väljastamist, kirjutas Moskovski Komsomolets.    Gunnarsdottiri sõnul ei saada OSCE oma  vaatlejaid riiki isegi juhul, kui Venemaa viisaküsimuse lahendab. "Otsus on lõplik ja see pole tühi ähvardus," sõnas ta.    OSCE põhjendas oma vaatlejate mittesaatmist teisel detsembril Venemaal toimuvatele parlamendivalimistele Moskva poolt tehtavate takistustega ja piirangutega.